**MUNICIPIUL SATU MARE**

**CABINET VICEPRIMAR**

**Nr. 36312/17.06.2024**

Tămășan-Ilies Cristina, Viceprimar al Municipiului Satu Mare,

În temeiul prevederilor art. 136 alin. (1) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, îmi exprim iniţiativa în promovarea unui proiect de hotărâre având ca obiect *„ însușirea documentației cadastrale de primă înregistrare a unui imobil teren în suprafață 2485 mp, cu destinația de drum* ”,

În susținerea căruia formulez prezentul,

**REFERAT DE APROBARE**

Pentru a se crea cadrul juridic legal în vederea realizării unor investiții în ceea ce privește modernizarea și asfaltarea unor străzi din municipiul Satu Mare, se impune notarea în cartea funciară a drumurilor din zona respectivă.

Luând în considerare cele de mai sus, este necesară însușirea documentației cadastrale de primă înregistrare a imobilului teren în suprafață de 2485 mp, situat în Municipiul Satu Mare, str. Lükó Béla, întocmit de S.C. Syntax S.R.L. prin Budai Zsolt Petru, la solicitarea autorității publice executive, acesta urmând să primească număr nou cadastral și va fi înscris definitiv într-un CF nou înființat al Municipiului Satu Mare, proprietar Municipiul Satu Mare - domeniul public.

Față de cele expuse mai sus, văzând prevederile art. 29 alin. (2) lit. c) din OUG nr. 57/2019 privind Codul administrativ, cu modificările și completările ulterioare, potrivit cărora consiliul local are printre atribuții și administrarea domeniului public/privat, propun aprobarea Consiliului local, prezentul proiect de hotărâre.

**Iniţiator proiect,**

**Viceprimar**

**Tămășan - Ilieș Cristina**

Munich Diana/2ex